cyanic-selkie/wikianc huggingface dataset:
Γενικός Εισαγγελέας των Ηνωμένων Πολιτειών
Ο 86ος και νυν Γενικός Εισαγγελέας των Ηνωμένων Πολιτειών, είναι ο πρώην ομοσπονδιακός δικαστής Μέρικ Γκάρλαντ από το Μέριλαντ, ο οποίος διορίστηκε από τον Πρόεδρο Τζο Μπάιντεν, στις 11 Μαρτίου 2021.
Κατάλογος Γενικών Εισαγγελέων
(4) (5) (33) (4) (39)
{{legend|#E6E6AA|Δηλώνει εκείνους που τελούν χρέη γενικού εισαγγελέα, πριν από τον διορισμό τους ή έπειτα από την παραίτηση του προηγούμενου αξιωματούχου|border=black}}
Σημειώσεις
<references group="lower-greek"/>
Ιουστίνος Γκέμπλερ
Ο Ιουστίνος Γκέμπλερ (γερμανικά: Justinus Göbler, Σανκτ Γκόαρ 1504 - Φρανκφούρτη 1567) ήταν γερμανός αξιωματούχος, μεταφραστής, και δικηγόρος.
Βιογραφικό
Σπούδασε νομική στα πανεπιστήμια της Μπουρζ, της Ερφούρτης, και του Μάιντς όπου και έλαβε το διδακτορικό του. Από το 1535 έως το 1537 ήταν καθηγητής ηθικής φιλοσοφίας στο πανεπιστήμιο του Τριρ και κατόπιν ο δούκας Ερρίκος Α΄ του Βολφενμπύτελ τον προσέλαβε το 1539 ως ιδιωτικό σύμβουλο.
Το 1544 έγινε δικαστής της επαρχίας Μούντεν του Αννόβερου (Hannoversch Münden), όπου υποστήριξε την Ελισάβετ του Βραδεμβούργου (Elisabeth von Brandenburg) κατά την θρησκευτική μεταρρύθμιση. Υπό τον Φράντζ του Βάλντεκ (Franz von Waldeck) έγινε Καγκελάριος (επίσημος γραφέας) της επισκοπής του Μούνστερ (Hochstifts Münster) το 1546, και το 1549 ανέλαβε το ίδιο πόστο στο Βισμπάντεν.
Από το 1559 ήτανε γενικός γραμματέας της πόλης της Φρανκφούρτης, όπου και πέθανε το 1567 και τάφηκε στην εκκλησία του Αγίου Πέτρου.
Ενδεικτική εργογραφία
Η μετάφραση στα λατινικά του γερμανικού ποινικού κώδικα του Καρόλου Ε΄ για κακουργήματα το 1543 (Constitutio Criminalis Carolina) θεωρείται σημαντική. Επίσης το 1564 έκανε την πρώτη μετάφραση της Εξάβιβλου, σημαντικού βυζαντινού νομικού κειμένου, στα γερμανικά.
Άλλα έργα του είναι τα:
Εξωτερικοί σύνδεσμοι
Κατηγορία:Γερμανοί δικηγόροι Κατηγορία:Γερμανοί διπλωμάτες Κατηγορία:Γερμανοί νομικοί
Χειροπρακτική
Η χειροπρακτική είναι μια μέθοδος που ασχολείται με τη διάγνωση και τη θεραπεία μηχανικών διαταραχών του μυοσκελετικού συστήματος, ειδικά της σπονδυλικής στήλης. Οι χειροπράκτες, ειδικά αυτοί της πρώιμης ιστορίας του τομέα, υποστηρίζουν ότι τέτοιες διαταραχές επηρεάζουν τη γενική υγεία μέσω του νευρικού συστήματος. Κατατάσσεται στις κατηγορίες της συμπληρωματικής και εναλλακτικής ιατρικής. Η κύρια τεχνική χειροπρακτικής θεραπείας περιλαμβάνει τη χειρωνακτική θεραπεία και ειδικά την χειραγώγηση της σπονδυλικής στήλης και άλλων αρθρώσεων και μαλακών ιστών, αλλά μπορεί επίσης να περιλαμβάνει ασκήσεις και συμβουλές για την υγεία και τον τρόπο ζωής. Οι χειροπράκτες δεν είναι ιατροί.
Διάδοση και κριτική
Έχουν διεξαχθεί πολυάριθμες ελεγχόμενες κλινικές μελέτες θεραπειών που χρησιμοποιούνται από χειροπράκτες, με σχετικά αντικρουόμενα αποτελέσματα. Οι συστηματικές ανασκοπήσεις αυτής της έρευνας δεν έχουν βρει στοιχεία πως η χειροπρακτική χειραγώγηση είναι αποτελεσματική, με την πιθανή εξαίρεση της θεραπείας για τον πόνο στη μέση. Μια κριτική επιστημονική αξιολόγηση διαπίστωσε ότι συλλογικά, η χειραγώγηση της σπονδυλικής στήλης ήταν αναποτελεσματική στην αντιμετώπιση οποιασδήποτε πάθησης. Ο χειρισμός της σπονδυλικής στήλης μπορεί να είναι αποδοτικός ως προς το κόστος για τον υποτονικό ή χρόνιο πόνο χαμηλής οσφυϊκής χώρας, αλλά τα αποτελέσματα για οξεία οσφυαλγία είναι ανεπαρκή. Η αποτελεσματικότητα και η σχέση κόστους-αποτελεσματικότητας της χειροπρακτικής είναι άγνωστες. Δεν υπάρχουν επαρκή δεδομένα για να διαπιστωθεί η ασφάλεια των χειροπρακτικών χειρισμών. Συχνά συνδέεται με ήπιες έως μέτριες ανεπιθύμητες ενέργειες και με σοβαρές ή θανατηφόρες επιπλοκές σε σπάνιες περιπτώσεις. Υπάρχει αντιπαράθεση σχετικά με τον βαθμό κινδύνου διάσπασης της σπονδυλικής αρτηρίας, που μπορεί να οδηγήσει σε εγκεφαλικό επεισόδιο και θάνατο, από χειραγώγηση του τραχήλου της μήτρας. Η χειροπρακτική έχει προταθεί ως αιτία διάφορων θανάτων που έχουν συσχετιστεί με την πρακτική της, γεγονός το οποίο αμφισβητείται από πολλούς χειροπράκτες.
Η χειροπρακτική έχει καθιερωθεί σε διάφορες χώρες. Σχετίζεται με άλλα επαγγέλματα χειροθεραπείας όπως η οστεοπαθητική και η φυσικοθεραπεία. Ο λόγος για τον οποίο πολλοί επιζητούν την χειροπρακτική είναι για πόνους στη μέση. Οι πόνοι στην πλάτη και στον αυχένα θεωρούνται ειδικότητες της χειροπρακτικής, αλλά πολλοί χειροπρακτικοί ισχυρίζονται πως θεραπεύουν και άλλες ασθένειες εκτός των μυοσκελετικών προβλημάτων. Πολλοί χειροπρακτικοί περιγράφουν τους εαυτούς τους ως φορείς παροχής πρωτοβάθμιας περίθαλψης αλλά η κλινική εκπαίδευση των χειροπρακτικών δεν είναι συμβατή με άλλους φορείς παροχής πρωτοβάθμιας περίθαλψης. Η χειροπρακτική χωρίζεται σε δύο κύριες ομάδες: τους "απόλυτους", που τώρα είναι μειονότητα, οι οποίοι δίνουν έμφαση στην ζωτικότητα, την "έμφυτη νοημοσύνη" και θεωρούν ότι η αιτία όλων των ασθενειών βρίσκεται στη σπονδυλική στύλη, και τους "συνδυαστικούς", που είναι περισσότεροι, και είναι πιο ανοιχτοί στις γενικές απόψεις και τις συμβατικές ιατρικές τεχνικές, όπως η άσκηση, το μασάζ και η θεραπεία με πάγο.
Ο Ντ. Πάλμερ θεωρείται πως ίδρυσε την χειροπρατκική την δεκαετία του 1890, λέγοντας ότι έλαβε γνώση από «τον άλλο κόσμο». Ο Πάλμερ υποστήριξε ότι οι αρχές της χειροπρακτικής του μεταδόθηκαν από έναν γιατρό που είχε πεθάνει 50 χρόνια πριν. Ο γιος του Μπ. Πάλμερ συνέβαλε στην επέκταση της χειροπρακτικής στις αρχές του 20ού αιώνα. Καθ' όλη την ιστορία της, η χειροπρακτική είναι μια αμφιλεγόμενη πρακτική. Η ίδρυσή της έρχεται σε αντίθεση με τη συμβατική ιατρική και έχει υποστηριχθεί από ψευδοεπιστημονικές ιδέες όπως η θεωρία της αποδιάρθρωσης και η έμφυτη νοημοσύνη. Παρά τον αποδεδειγμένο ρόλο του εμβολιασμού ως αποτελεσματικής μεθόδου διασφάλισης της δημόσιας υγείας, μεταξύ των χειροπρακτών υπάρχουν σημαντικές διαφωνίες σχετικά με το θέμα, οι οποίες έχουν οδηγήσει σε αρνητικές επιπτώσεις τόσο όσον αφορά τον δημόσιο εμβολιασμό όσο και την αποδοχή της χειροπρακτικής από τον μέσο άνθρωπο. Ο Αμερικανικός Ιατρικός Σύλλογος αποκάλεσε την χειροπρακτική «αντιεπιστημονική λατρεία» το 1966 και την μποϊκόταρε έως ότου έχασε μια αντιμονοπωλιακή υπόθεση το 1987. Η χειροπρακτική έχει ισχυρές πολιτικές βάσεις στις ΗΠΑ και υπάρχει συνεχής ζήτηση υπηρεσίων από το κοινό της. Τις τελευταίες δεκαετίες, έχει κερδίσει κάποια εγκυρότητα και αποδοχή από τους συμβατικούς γιατρούς στις Ηνωμένες Πολιτείες.
Στην Ελλάδα, υπάρχει ειδικός μηχανισμός για την πιστοποίηση των χειροπρακτών βάσει του σχετικού προγράμματος σπουδών.
Παραπομπές
Κατηγορία:Εναλλακτική ιατρική Κατηγορία:Ψευδοεπιστήμες
Φαζίλ Κιουτσούκ
Ο Δρ. Φαζίλ Κιουτσούκ (στην κυπριακή βιβλιογραφία Κουτσιούκ, τουρκ.: Fazιl Küçük, 14 Μαρτίου 1906 - 15 Ιανουαρίου 1984) ήταν Τουρκοκύπριος πολιτικός.
Βιογραφία
Γεννήθηκε στη Λευκωσία στις 14 Μαρτίου 1906 και πέθανε στο Λονδίνο στις 15 Ιανουαρίου 1984. Μετά την αποφοίτησή του από το Τουρκικό Γυμνάσιο Λευκωσίας μετέβη στην Κωνσταντινούπολη, όπου σπούδασε Ιατρική στο πανεπιστήμιο. Ακολούθως συνέχισε τις σπουδές του στη Λωζάννη της Ελβετίας και στο Παρίσι. Επέστρεψε στην Κύπρο το 1937 και άνοιξε το ιατρείο του στην Λευκωσία. Κάθε Παρασκευή δεχόταν ασθενείς, τους οποίους εξέταζε δωρεάν.
Από το 1938 άρχισε να αναμειγνύεται ενεργώς στην πολιτική. Το 1941 εξέδωσε την εφημερίδα Halkιn Sesi (Φωνή του Λαού), την οποία συνέχισε να διευθύνει μέχρι το θάνατό του. Το 1943 εξελέγη δημοτικός σύμβουλος Λευκωσίας. Το ίδιο έτος ίδρυσε την «Ένωση της Τουρκικής Μειονότητος της Νήσου Κύπρου» (τουρκ. Κ.Α.Τ.Α.Κ.), αλλά σε λίγο καιρό (1945) ίδρυσε με άλλα στελέχη που αποχώρησαν από την οργάνωση αυτή το «Κυπριακό Τουρκικό Εθνικό Κόμμα». Το κόμμα αυτό μετονομάσθηκε αργότερα σε «Εθνική Τουρκική Ένωση Κύπρου» και το 1955 στο κόμμα «Η Κύπρος είναι Τουρκική». Το 1946 ίδρυσε την πρώτη τουρκική εργατική συντεχνία. Μέχρι τότε οι Τουρκοκύπριοι εργάτες ήταν μέλη της ελληνικής συντεχνίας Π.Ε.Ο..
Μια από τις σημαντικότερες επιτυχίες του Κιουτσούκ ήταν η ανάθεση στους Τουρκοκυπρίους το 1956 της διοικήσεως του Εβκάφ, του ευαγούς θρησκευτικού ιδρύματος, που διαχειριζόταν τεράστιες περιουσίες. Αυτό ήταν μια πράξη πολιτικής σκοπιμότητος εκ μέρους των Άγγλων, οι οποίοι ήθελαν εκείνη την εποχή να προσεταιρισθούν την τουρκοκυπριακή μειονότητα και να την χρησιμοποιήσουν ως αντίβαρο στις ενωτικές επιδιώξεις των Ελλήνων της Κύπρου. Μετά το πέρας του Β΄ Παγκοσμίου Πολέμου και εν όψει του ογκούμενου ενωτικού ρεύματος των Ελλήνων ο Κιουτσούκ ξεκίνησε τον δικό του αγώνα για την καταπολέμηση των ελληνικών θέσεων και για την αφύπνιση του εθνικού αισθήματος των Τουρκοκυπρίων. Παράλληλα ανέλαβε έντονη αντιαποικιακή εκστρατεία από των στηλών της εφημερίδος του, πράγμα που του στοίχισε πολλές προσαγωγές ενώπιον του δικαστηρίου και την επιβολή χρηματικών προστίμων τις περισσότερες φορές.
Μετά την έναρξη του απελευθερωτικού αγώνα της Ε.Ο.Κ.Α. ο Κιουτσούκ ίδρυσε την οργάνωση «Ένωση Τουρκοκυπριακής Αντίστασης», της οποίας υπήρξε αρχηγός. Τα μέλη της οργανώσεως τα όρκιζε στο ιατρείο του ενώπιον μιας μικρής τουρκικής σημαίας. Αργότερα υπήρξε μέλος των τουρκοκυπριακών τρομοκρατικών οργανώσεων Volkan (Ηφαίστειο) και Τ.Μ.Τ. (Türk Mükavemet Teşkilatι=Τουρκική Αντιστασιακή Οργάνωση). Εξαιτίας της δράσεώς του έγινε στόχος της Ε.Ο.Κ.Α., η οποία απείλησε να τον εκτελέσει. Το 1957 ο Κιουτσούκ κυκλοφόρησε το βιβλίο The Cyprus Question – A Permanent Solution (Το Κυπριακό Ζήτημα – Μια μόνιμη Λύση), στο οποίο αποτυπώνονται καθαρά οι σκέψεις και οι προσανατολισμοί του προς μία διχοτομική λύση. Χαρακτηριστικό ήταν το εξώφυλλο του εν λόγω βιβλίου, στο οποίο παρουσιαζόταν ένας χάρτης της Κύπρου με διχοτομημένη την νήσο κατά μήκος του 35ου παραλλήλου. Καθ’ όλην την διάρκεια του ένοπλου απελευθερωτικού αγώνα της Ε.Ο.Κ.Α. ο Κιουτσούκ δραστηριοποιήθηκε προς την κατεύθυνση της προβολής τόσο στην Τουρκία όσο και στο εξωτερικό των τουρκικών και των τουρκοκυπριακών θέσεων. Κατά τις συνομιλίες στο Λονδίνο (17-19 Μαρτίου 1959) παρέστη ως αντιπρόσωπος των Τουρκοκυπρίων και υπέγραψε εκ μέρους των την συμφωνία ανακήρυξης της Κυπριακής Δημοκρατίας.
Εξωτερικοί σύνδεσμοι
Κιουτσουκ Κατηγορία:Αντιπρόεδροι της Κύπρου Κατηγορία:Κυβέρνηση Αρχιεπισκόπου Μακαρίου Γ΄ 1960
Κένι Ουίλιαμς (καλαθοσφαιριστής, γεννημένος το 1996)
Ο Κένεθ Φλέμινγκ Ουίλιαμς Γ' (Ρίτσμοντ (Βιρτζίνια), 18 Νοεμβρίου 1996), είναι Αμερικανός επαγγελματίας καλαθοσφαιριστής. Με ύψος 1.93 μ αγωνίζεται ως σούτινγκ γκαρντ για το Περιστέρι.
Κολεγιακή σταδιοδρομία
Γεννημένος και μεγαλωμένος στην περιοχή του Ρίτσμοντ της Βιρτζίνια, ο Ουίλιαμς αρχικά δεσμεύτηκε να παίξει για τον προπονητή Σάκα Σμαρτ στο κοντινό Πανεπιστήμιο Κοινοπολιτείας της Βιρτζίνια (VCU). Όταν ο Σμαρτ άφησε το VCU για το Πανεπιστήμιο του Τέξας, ο Ουίλιαμς αναθεώρησε την πρόσληψή του, επιλέγοντας τελικά το Πανεπιστήμιο της Βόρειας Καρολίνας. Ως δευτεροετής σπουδαστής, ήταν μέλος της ομάδας του εθνικού πρωταθλήματος της περιόδου 2016–17 των Ταρ Χιλς. Ο Ουίλιαμς ξεκίνησε 22 παιχνίδια ως βασικός πριν τραυματιστεί σε ένα παιχνίδι στις 15 Φεβρουαρίου απέναντι στο Νορθ Καρολάινα Στέιτ, με αποτέλεσμα να μείνει εκτός για το υπόλοιπο της χρονιάς.
Ο Ουίλιαμς απολάμβανε την καλύτερη του κολεγιακή χρονιά ως νεανικός, όπου είχε κατά μέσο όρο 11,4 πόντους ανά παιχνίδι, συμπεριλαμβανομένων 20 σε μια νίκη επί του διαχρονικού αντιπάλου της ομάδας του το Ντιούκ. Ως τελειόφοιτος, ο Ουίλιαμς ονομάστηκε αρχηγός από τον επικεφαλής προπονητή Ρόι Ουίλιαμς.
Όστιν Σπερς (2021)
Αφού έμεινε χωρίς ομάδα στο ντραφτ του 2019 του ΝΒΑ, ο Ουίλιαμς υπέγραψε με τους Σαν Αντόνιο Σπερς για το Σάμερ Λιγκ του ΝΒΑ του 2019 που φιλοξενήθηκε στο Βιβιντ Σμαρτ Χομ Αρένα. Αφού κόπηκε, προστέθηκε στη σύνθεση της θυγατρικής των Σπερς στο NBA G League, των Όστιν Σπερς. Στις 6 Μαρτίου 2020, ο Ουίλιαμς σημείωσε 31 πόντους σε μια νίκη με 117-114 στην παράταση με τους Νόρθερν Αριζόνα Σανς. Σε 15 αγώνες είχε κατά μέσο όρο 11 πόντους, 4.5 ριμπάουντ και 1.8 ασίστ.
Μπνέι Χερτσλία (2021)
Στις 13 Απριλίου 2021, ο Ουίλιαμς υπέγραψε με την Μπνέι Ραβ-Μπαρίακ Χερτσλία του Πρωταθλήματος Ισραήλ.
Κολοσσός Ρόδου (2021–2022)
Στις 17 Αυγούστου 2021, ο Ουίλιαμς υπέγραψε με τον Κολοσσό Ρόδου, για να παίξει δίπλα στον Τάι Λόουσον. Με την ομάδα σημείωσε σε 25 αγώνες 12.7 πόντους με 36% στο τρίποντο, 3 ριμπάουντ και 2.2 ασίστ ανά 32 '09'' παραμονής στο παρκέ, συμβάλλοντας τα μέγιστα για την κατάκτηση της 3ης θέσης στην κανονική διάρκεια του Πρωταθλήματος Ελλάδας. Επιπλέον, έγινε ο παίκτης με τα περισσότερα τρίποντα (63) σε μια σεζόν για τον Κολοσσό.
Α.Ε.Κ (2022–2023)
Στις 9 Ιουλίου 2022, ανακοινώθηκε από την Α.Ε.Κ., ακολουθώντας τον προπονητή του Ηλία Καντζούρη από την Ρόδο. Τη σεζόν 2022-23 είχε στο ελληνικό πρωτάθλημα σε 15 αγώνες, 11.57 πόντους, 2.96 ριμπάουντ, 1.83 ασίστ και 1 κλέψιμο σε 27.5 λεπτά συμμετοχής μ.ο. Στο Μπάσκετμπολ Τσάμπιονς Λιγκ σε 16 παιχνίδια είχε 10.38 πόντους, 2.56 ριμπάουντ, 1.44 ασίστ και 1 κλέψιμο σε 28.6 λεπτά συμμετοχής μ.ο.
Περιστέρι (2023–σήμερα)
Στις 17 Ιουνίου 2023, συμφώνησε με την ομάδα του Γ.Σ. Περιστερίου για την αγωνιστική περίοδο 2023-24.
Εξωτερικοί σύνδεσμοι
Κατηγορία:Αμερικανοί καλαθοσφαιριστές Κατηγορία:Σούτινγκ γκαρντ Κατηγορία:Καλαθοσφαιριστές Ώστιν Σπερς Κατηγορία:Καλαθοσφαιριστές Κολοσσού Ρόδου Κατηγορία:Καλαθοσφαιριστές ΑΕΚ Κατηγορία:Καλαθοσφαιριστές Περιστερίου Κατηγορία:Καλαθοσφαιριστές ελληνικών συλλόγων Κατηγορία:Καλαθοσφαιριστές Α1 Εθνικής Ελλάδας
Βιντεοπαιχνίδι προσομοίωσης ζωής
Η προσομοίωση ζωής (ή παιχνίδι τεχνητής ζωής) είναι υποείδος των βιντεοπαιχνιδιών προσομοίωσης. Σε αυτό, ο παίκτης ελέγχει μία ή περισσότερες εικονικές μορφές ζωής. Ένα παιχνίδι προσομοίωσης της ζωής μπορεί να περιστρέφεται γύρω από "άτομα και τις σχέσεις, ή θα μπορούσε να είναι μια προσομοίωση ενός οικοσυστήματος".
Ορισμός
Παιχνίδια προσομοίωσης ζωής είναι για «τη διατήρηση και την ανάπτυξη ενός διαχειρίσιμου πληθυσμού οργανισμών», όπου οι παίκτες έχουν τη δυνατότητα να ελέγχουν τις ζωές των αυτόνομων πλασμάτων ή ανθρώπων. Τα τεχνητά παιχνίδια της ζωής συνδέονται με έρευνα στην επιστήμη υπολογιστών στην τεχνητή ζωή. Όμως, «επειδή  προορίζονται για την ψυχαγωγία και όχι την έρευνα, εμπορικά παιχνίδια A-ζωής εφαρμόσαν μόνο ένα υποσύνολο του A-ζωή της έρευνας της εξετάζει. Αυτό το ευρύ είδος περιλαμβάνει παιχνίδια θεών που επικεντρώνονται στην διαχείριση των φυλών προσκυνητών, καθώς επίσης και τεχνητά κατοικίδια ζώα που επικεντρώνονται σε ένα ή περισσότερα ζώα. Περιλαμβάνει επίσης παιχνίδια γενετικής τεχνητής ζωής, όπου οι παίκτες διαχειρίζεται πληθυσμούς πλασμάτων για πολλές γενιές.
Ιστορία
Παιχνίδια τεχνητής ζωής και προσομοιώσεις της ζωής βρίσκουν τις ρίζες τους στην έρευνα τεχνητής ζωής, συμπεριλαμβανομένου του Παιχνίδι της Ζωής του Κόνγουεϊ από το 1970. Όμως, ένα από τα πρώτα εμπορικά βιώσιμα παιχνίδια τεχνητής ζωής ήταν το Little People Computer το 1985, ένα παιχνίδι Commodore 64 που επέτρεπε στους παίκτες να πληκτρολογήσουν αιτήσεις σε χαρακτήρες που ζουν σε ένα εικονικό σπίτι. Το παιχνίδι αναφέρεται ως ένας ελάχιστα γνωστός πρόδρομος των παιχνιδιών εικονικής ζωής και προσομοίωσης που θα ακολουθήσει. Ένα από τα πρώτα ρομαντικά sims, το Tenshitachi no gogo, κυκλοφόρησε για τον 16-bit PC-9801 NEC υπολογιστή, αν και τα ρομαντικά στοιχεία sim μπορεί να βρεθούν στο Girl's Garden της Sega το 1984. Το 1986, το πρώτο βιολογικό παιχνίδι προσομοίωσης το Bird Week κυκλοφόρησε.
Τα πρώτη ψηφιακά κατοικίδια ζώα άρχισαν να εμφανίζονται από τα τέλη της δεκαετίας του 1980, μερικά από τα πρωιμότερα παραδείγματα βιντεοπαιχνιδιών ρόλων, όπως το Megami Tensei το 1987, και το Dragon Quest V: Hand of the Heavenly Bride το 1992. Το Dragon Quest V, το οποίο περιστρέφεται γύρω από την ανάπτυξη του χαρακτήρα του παίκτη, ήταν και το πρώτο παιχνίδι που περιείχε εγκυμοσύνη, μια έννοια που έχει εμφανιστεί από τότε στα επόμενα παιχνίδια προσομοίωσης ζωής, όπως το Harvest Moon, το The Sims 2 και το  Fable II. Το 1990, ένα πρώιμο βιολογικό παιχνίδι προσομοίωσης που περιστρέφεται γύρω από το θέμα της εξέλιξης, το 46 Okunen Monogatari, κυκλοφόρησε. Μια αναθεωρημένη έκδοση του παιχνιδιού κυκλοφόρησε το 1992 ως EVO: Search for Eden.
Στα μέσα της δεκαετίας του 1990, η τεχνητή νοημοσύνη προγραμματισμός βελτίωση, πραγματική AI εικονικά κατοικίδια ζώα όπως Petz και Ταμαγκότσι άρχισαν να εμφανίζονται. Περίπου την ίδια εποχή, Creatures έγινε «η πρώτη πλήρη άνθηση εμπορική εφαρμογή ψυχαγωγίας της Τεχνητής Ζωής και γενετικών αλγορίθμων". Μέχρι το 2000, The Sims εξευγενισμένα τον τύπο δει σε Little People Computer και έγινε η πιο επιτυχημένη τεχνητή παιχνίδι της ζωής που δημιουργήθηκε μέχρι σήμερα. Το 2008 ήρθε επίσης "Spore" το παιχνίδι στο οποίο έχετε αναπτύξει ένα ξένο είδος από τη μικροβιακή πισίνα παλίρροια στο διαγαλαξιακό θεούς.
Παραπομπές
Προσομοίωση ζωής
Ώρα Μαγκαντάν
Η ώρα Μαγκαντάν (MAGT) (магада́нское вре́мя, magadanskoye vremya), είναι ζώνη ώρας στη Ρωσία, που πήρε το όνομά της από το διοικητικό κέντρο της περιφέρειας Μαγκαντάν, τη Μαγκαντάν. Είναι 11 ώρες μπροστά από την UTC (UTC+11) και 8 ώρες μπροστά από την Ώρα Μόσχας (MSK+8).
Μεταξύ 26 Οκτωβρίου 2014 και 24 Απριλίου 2016, η περιφέρεια Μαγκαντάν ήταν στη ζώνη ώρας UTC+10 (MSK+7), που είναι η ώρα Βλαδιβοστόκ. Κατά τη διάρκεια αυτής της περίοδου, η ώρα UTC+11 (MSK+8) ονομάστηκε ώρα Σρεντνεκολίμσκ, που χρησιμοποιούνταν από μόνο 27.000 κατοίκους των ανατολικών επαρχιών στη δημοκρατία των Σαχά και τις βόρειες Κουρίλες. Μετά την αλλαγή, ο αριθμός χρήσης της συγκεγκριμένης ζώνης ώρας αυξήθηκε.
Η ζώνης ώρας στην περιφέρεια Μαγκαντάν είναι η ακόλουθη:
Παραπομπές
Κατηγορία:Όμπλαστ του Μαγκαντάν Μαγκανταν
Ναυτική αεροπορία
Ιστορία
thumb|250px|Δύο υδροπλάνα [[Maurice Farman του Αυτοκρατορικού Ιαπωνικού Ναυτικού στη νήσο Τσινγκτάο το 1914]] thumb|250px|Αεροσκάφος [[Mitsubishi A6M Zero του Αυτοκρατορικού Ιαπωνικού Ναυτικού]] thumb|250px|Αεροσκάφος [[F4U Corsair του Αμερικανικού Ναυτικού]]
Τα θεμέλια της ναυτικής αεροπορίας στην Ελλάδα τέθηκαν τον Ιούνιο του 1912, όταν ο Υπολοχαγός Δημήτριος Καμπέρος της τότε Ελληνικής Αεροπορικής Υπηρεσίας (τώρα Ελληνικής Πολεμικής Αεροπορίας) πέταξε με τον «Δαίδαλο», το αεροσκάφος Henry Farman το οποίο είχε μετασκευαστεί σε υδροπλάνο, με μέση ταχύτητα 110 χλμ. την ώρα, επιτυγχάνοντας νέο παγκόσμιο ρεκόρ. Έπειτα, στις 5 Φεβρουαρίου 1913 (24 Ιανουαρίου σύμφωνα με το παλαιό ημερολόγιο) πραγματοποιήθηκε η πρώτη παγκοσμίως πολεμική αποστολή ναυτικής συνεργασίας πάνω από τα Δαρδανέλια, η οποία αποτέλεσε σταθμό στην ιστορία των θαλάσσιων επιχειρήσεων.Ο Υπολοχαγός Μιχαήλ Μουτούσης και ο Σημαιοφόρος Αριστείδης Μωραϊτίνης πετώντας με υδροπλάνο Maurice Farman κατάρτισαν σχεδιάγραμμα των θέσεων του Τουρκικού Στόλου εναντίον του οποίου έριξαν τέσσερις βόμβες. Η αποστολή αυτή σχολιάσθηκε ευρέως τόσο από τον Ελληνικό και όσο και από τον διεθνή τύπο.
Η αεροπορική δύναμη των αεροπλανοφόρων έπαιξε ζωτικό ρόλο σε όλα τα ναυτικά θέατρα επιχειρήσεων του Β' Παγκοσμίου Πολέμου. Θεωρείται ότι η Μάχη του Μίντγουεϊ στον θέατρο του Ειρηνικού σήμανε την αλλαγή στην ναυτική ιστορία, όταν το αεροπλανοφόρο αντικατέστησε το θωρηκτό ως το κύριο πλοίο ενός πολεμικού στόλου.
Μετά το πέρας του Πολέμου η ναυτική αεροπορία και οι αεροπορικές δυνάμεις των αεροπλανοφόρων έλαβαν μέρος στον Πόλεμο της Κορέας, στην Κρίση του Σουέζ, τον Πόλεμο του Βιετνάμ, τον Πόλεμο των Φόκλαντ, την επιχείρηση Καταιγίδα της Ερήμου του 1991 στο Ιράκ καθώς και την Εισβολή στο Ιράκ το 2003.
Στρατηγική Προέκταση της Ναυτικής Αεροπορίας
Οι αεροπορικές δυνάμεις των αεροπλανοφόρων προσδίδουν στις κυβερνήσεις το στρατηγικό πλεονέκτημα να χρησιμοποιούν αεροπορική δύναμη οπουδήποτε στον κόσμο χωρίς την ανάγκη συμβατικών επίγειων αεροπορικών βάσεων ή δικαιωμάτων υπερπτήσεως χωρών, συνθήκες που μπορεί να είναι δύσκολο να επιτευχθούν πολιτικά. Παράλληλα, ο συνήθης αριθμός των μεταφερομένων αεροσκαφών μίας πτέρυγας αεροπλανοφόρου (περίπου 80 αεροσκάφη) συχνά είναι αριθμητικά και ποιοτικά ανώτερος από ολόκληρες τις πολεμικές αεροπορίες πολλών χωρών.
Ανθυποβρυχιακός πόλεμος
thumb|300px|Αεροσκάφη [[Sea Harrier στο κατάστρωμα του ελαφρού αεροπλανοφόρου HMS Illustrious του Βρετανικού Ναυτικού]] thumb|300px|Το αεροπλανοφόρο USS Saratoga (CV-60) Η επίδειξη στρατηγικής δύναμης δεν είναι η μόνη λειτουργία της ναυτικής αεροπορίας. Κατά την διάρκεια του Ψυχρού πολέμου οι δυνάμεις του ΝΑΤΟ είχαν να αντιμετωπίσουν την απειλή των Σοβιετικών υποβρύχιων δυνάμεων, κυρίως των επιθετικών υποβρυχίων (SSN) και των υποβρυχίων κατευθυνόμενων βλημάτων (SSGN) του Σοβιετικού ναυτικού. Αυτό οδήγησε στην ανάπτυξη και αξιοποίηση ελαφρών αεροπλανοφόρων με αυξημένες ικανότητες ανθυποβρυχιακού πολέμου (anti-submarine warfare - ASW), κυρίως από τις Ευρωπαϊκές χώρες μέλη του ΝΑΤΟ. Ένα από τα πλέον επιτυχημένα όπλα της ναυτικής αεροπορίας εναντίον των υποβρυχίων είναι το ανθυποβρυχιακό ελικόπτερο, αρκετά από τα οποία μεταφέρονται στα ελαφρά αεροπλανοφόρα.
Αυτά τα ελαφρά αεροπλανοφόρα συνήθως έχουν εκτόπισμα περίπου 20,000 τόνων και μεταφέρουν συνδυασμό ανθυποβρυχιακών ελικοπτέρων και αεροσκαφών καθέτου αποπροσγειώσεως BAe Sea Harrier ή Harrier II. Τα ελαφρά αεροπλανοφόρα είναι:
Αντίθετα τα μεγάλα αεροπλανοφόρα είναι:
Αεροσκάφη Αεροπλανοφόρων
thumb|300px|Αεροσκάφος [[Su-33|Su-33 Flanker στο κατάστρωμα του Ρωσικού αεροπλανοφόρου Admiral Kuznetsov]]
Ναυτικά Ελικόπτερα (ASW/SAR)
thumb|300px|Ελικόπτερα [[SH-60 Sea Hawk του Αμερικανικού ναυτικού]] thumb|300px|Ελικόπτερο [[CH-46 Sea Knight του Αμερικανικού ναυτικού]]
Ιστορικά αεροσκάφη
thumb|300px|Αεροσκάφος [[E-2C Hawkeye στο κατάστρωμα του Γαλλικού αεροπλανοφόρου Charles de Gaulle]]
Εξωτερικοί σύνδεσμοι
Κατηγορία:Αεροπορία  Κατηγορία:Πολεμικό ναυτικό
Τζάουλ (μονάδα μέτρησης)
Το τζάουλ (Joule) (ορθή προφορά: τζουλ) με σύμβολο J, είναι μονάδα μέτρησης ενέργειας, έργου, ή ποσότητας θερμότητας στο Διεθνές σύστημα μονάδων. Είναι ίσο προς την ενέργεια που ξοδεύεται (ή το έργο που παράγεται) όταν εφαρμόζεται δύναμη ενός νιούτον που μετακινεί το σημείο εφαρμογής της σε απόσταση ενός μέτρου (1 newton metre ή N·m), ή για να διαρρεύσει  ηλεκτρικό ρεύμα με ένταση ενός αμπέρ διαμέσου ηλεκτρικής αντίστασης ενός Ωμ επί ένα δευτερόλεπτο. Ονομάστηκε έτσι προς τιμή του Άγγλου φυσικού Τζέιμς Πρέσκοτ Τζαουλ.
Σε όρους αρχικά βασικών μονάδων SI και μετά με όρους άλλων μονάδων SI: όπου kg είναι το χιλιόγραμμο, m είναι το μέτρο, s είναι το δευτερόλεπτο, N είναι το Νιούτον, Pa είναι το Πασκάλ, W είναι το Βατ, C είναι το Κουλόμπ, και V είναι το Βολτ.
Παράγωγοι μονάδες
Από τη μονάδα τζάουλ προκύπτουν επίσης οι ακόλουθες παράγωγοι μονάδες: τζάουλ ανά κέλβιν και τζάουλ ανά χιλιόγραμμο και κέλβιν, καθώς και το κιλοτζάουλ (kJ) που ισούται με 1000 τζάουλ.
Χρήσιμη αντιστοιχία: 1 J = 1 W·s = 1 N·m
Δείτε επίσης
Κατηγορία:Μονάδες ενέργειας Κατηγορία:Παραγόμενες μονάδες του SI
Theatre de stoep
''
Εισαγωγή
Το θέατρο Stoep, που σχεδιάστηκε από τους UNStudio, βρίσκεται στην Ολλανδία και πιο συγκεκριμένα στην πόλη Spijkenisse. Ολοκλήρωθηκε το 2014 και αποτέλεσε τον νέο πολιτιστικό κέντρο για την πόλη. Ο σχεδιασμός του θεάτρου είχε στόχο να αναζωογονήσει την πόλη συνδυάζοντας την αρχέτυπη λειτουργία ενός θεατρού με τις ειδικές απαιτήσεις ενός θεάτρου της τοπικής κοινότητας. Το θέατρο έχει σχεδιαστεί για να προσφέρει στους θεατές μια συμμετοχική εμπειρία ενός ζωντανού γεγονότος. Η μοναδικότητα της θέσης του οφείλεται στη σύνδεσή του με το νερό και στη θέα στον κοντινό ανεμόμυλο «Nooitgedacht» του 19ου αιώνα που έχει γίνει τοπικό ορόσημο. Ο όγκος του κτιρίου εξωτερικά είναι στρογγυλεμένος έτσι ώστε να εξασφαλίζεται όσο το δυνατόν πιο μικρή διαταραχή της ροής του φυσικού ανέμου στον κοντινό ανεμόμυλο.
Ανάλυση κτιριακού συγκροτήματος
Στο σχεδιασμό του κτιρίου των 5.800 τ.μ. υπάρχει ένας μεγαλύτερος και ένας μικρότερος θεατρικός χώρος. Πιο συγκεκριμένα, η κύρια αίθουσα φιλοξενεί μέχρι 650 άτομα ,με 461 θέσεις στο ισόγειο και 189 θέσεις στο μπαλκόνι, ενώ η μικρότερη φιλοξενεί μέχρι 200.Υπάρχουν ακόμη αρκετά αλληλοσυνδεόμενα foyer, μία μεγάλη καφετέρια και ένα εστιατόριο, ένα «καφέ του καλλιτέχνη», ένα VIP σαλόνι με μπαρ, πολλά καμαρίνια, πολυλειτουργικά δωμάτια και γραφεία συσκέψεων. Το θέατρο διαθέτει 13 καμαρίνια, τα περισσότερα εκ των οποίων φωτίζονται με φυσικό φως και διαθέτουν ιδιωτικό ντους και τουαλέτα. Συνολικά, το θέατρο προσφέρει καμαρίνια μέχρι και 80 άτομα ταυτόχρονα. Η τοποθέτηση των διαφόρων εσωτερικών όγκων καταλήγει σε ένα κτίριο με τη μορφή ενός λουλουδιού, με ένα μεγάλο κεντρικό φουαγιέ χωρίς κολόνες που αποτελεί την καρδιά της δομής. Μπροστά από το κτίριο βρίσκεται μια δημόσια πλατεία που έχει άμεση πρόσβαση σε αυτό το φουαγιέ. Το κάθετο φουαγιέ των πολλαπλών επιπέδων γίνεται ένα κεντρικό σημείο στην κοινωνική λειτουργία του θεάτρου, ένας χώρος εισόδου και συνάντησης. Μπορεί να χαρακτηρισθεί ως μια «σκηνή» για τους επισκέπτες και ένα δυναμικό σημείο εστίασης Επιπλέον, το φουαγιέ χρησιμεύει για την οργάνωση της πορείας και της σύνδεσης των διαφόρων προγραμμάτων που πραγματοποιούνται στις αίθουσες του κτιρίου μέσω της σκάλας.
Άλλες χρήσεις θεάτρου
Το Theatre de Stoep φιλοξενεί μια μεγάλη ποικιλία παραστάσεων, όπως θεατρικές παραστάσεις, όπερα, καμπαρέ, μιούζικαλ, συναυλίες, θεατρo νέων και χορευτικές παραστάσεις. Επίσης ο χώρος του θεάτρου προσφέρεται για την διεξαγωγή επαγγελματικών σεμιναρίων. Το VIP σαλόνι και οι αίθουσες συσκέψεων  βρίσκονται πίσω από την σκήνη και μπορούν να συνδυαστούν. Το VIP σαλόνι είναι επίσης η ιδανική τοποθεσία για επιχειρηματικό μπουφέ, είτε συνδυάζεται είτε όχι με μια ευχάριστη παράσταση. Για την επιχειρηματική αγορά, το θέατρο είναι διαθέσιμο για να διοργανώνει εκδηλώσεις για ειδικές περιπτώσεις. Οι θεατρικές αίθουσες, τα φουαγιέ, το VIP σαλόνι και οι αίθουσες συσκέψεων διατίθενται για την πραγματοποίσηση εταιρικής  εκδήλωσης, γκαλά, ετήσιας συνάντησης ή επιχειρηματικής λειτουργίας. Η ενοικίαση είναι δυνατή για μικρές ομάδες έως 650 ατόμων. Το μικρό αμφιθέατρο μπορεί να μετατραπεί σε μια όμορφη αίθουσα εκδηλώσεων για το (γαμήλιο) πάρτι και / ή το δείπνο σας. Το θέατρο διαθέτει τρεις αίθουσες συσκέψεων που βρισκόνται πάνω από το VIP σαλόνι και είναι εξοπλισμένες με τελευταίας τεχνολογίας μηχανισμούς.
Λεπτομέρειες και έπιπλα
Τα τολμηρά χρώματα βοηθούν στην πλοήγηση, ενώ έχουν προστεθεί κουφώματα για να κατακλύσουν το χώρο με φυσικό φως. Από το κεντρικό φουαγιέ, μια γλυπτική σκάλα αποτελεί το δεσμευτικό στοιχείο προς τις εισόδους των αίθουσων ενώ οι  χειρολιστήρες της μεταβάλλονται αρμονικά σε λειτουργικές επιφάνειες και στοιχεία επίπλων.
Ακουστική
Το Theatre de Stoep φιλοξενεί μια μεγάλη ποικιλία θεαμάτων, όπως προαναφέρθηκε. Ως εκ τούτου, η ευελιξία στις ακουστικές ιδιότητες του θεατρικού χώρου είναι πρωταρχικής σημασίας. Η πρόσφατη ταχεία εξέλιξη του λογισμικού που χρησιμοποιήθηκε για τον έλεγχο της ακουστικής κατέστησε δυνατή τη βελτιστοποίηση της ποιότητας του ήχου μέσα στην αίθουσα. Έτσι,τα στοιχεία οροφής μπορούν να χαμηλώσουν και να πάρουν διάφορες κλίσεις για να ρυθμίσουν τα επίπεδα έντασης όταν απαιτείται, ενώ τα ακουστικά πάνελ του τοίχου αντανακλούν και αυξάνουν την ποιότητα του ήχου για κάθε κάθισμα στην αίθουσα.
Φωτισμός
Κατά τη διάρκεια της ημέρας, το χαμηλότερο τμήμα γυαλιού της πρόσοψης επιτρέπει τη διείσδυση του φωτός απευθείας από το μπροστινό μέρος του κτιρίου, φωτίζοντας μέσα στο φουαγιέ και πάνω από τις σκάλες που οδηγούν στην αίθουσα. Ταυτόχρονα, το φως την ημέρα μπαίνει  στο εσωτερικό και από την μερικώς διάφανη οροφή του θεάτρου. Το βράδυ δημιουργείται μια ζεστή και φιλόξενη ατμόσφαιρα με τη χρήση τόσο του χρώματος όσο και του τεχνητού φωτισμού. Πάνω από τα γυάλινο χαμηλότερο επίπεδο της πρόσοψης, το υπερκείμενο τμήμα αποτελείται από δύο στρώματα αλουμινίου. Τα γυαλιά της μωβ χρωματισμένης πίσω στρώσης μπορούν μέσω κυκλικών διατρήσεων στα εξωτερικά λευκά πάνελ, να φωτιστούν με φώτα LED τοποθετημένα μεταξύ των δύο στρώσεων πρόσοψης. Έτσι, επιτυγχάνουν να φωτίσουν με μωβ χρώμα το κτίριο τα απογεύματα και τα βράδια.
Ζητήματα σχεδιασμού
Παρόλο που οι απαιτήσεις του περιφερειακού θεάτρου είναι πολλές και ποικίλες, έπρεπε να βρεθούν τρόποι να εξισορροπηθούν οι σχεδιαστικές φιλοδοξίες με την οικονομική προσιτότητα. Ένας τρόπος με τον οποίο ήταν δυνατόν να εξοικονομηθεί σημαντικό κόστος για την κατασκευή ήταν η χρήση της Σχεδιαστικής Πληροφοριακής Μοντελοποίησης (Design Information Modeling - DIM) : τεχνολογία βασισμένη σε μια ολοκληρωμένη μεθοδολογία που χρησιμοποιείται κατά τη διάρκεια των φάσεων του σχεδιασμού, η οποία παρέχει την ευκαιρία να δοκιμάζονται και να μοντελοποιούνται οι χώροι γρήγορα και με ολοκληρωμένο τρόπο. Το τελικό μοντέλο BIM αναπτύχθηκε από το μοντέλο DIM από την IOB (εταιρεία μηχανικών) σε στενή συνεργασία με τον ανάδοχο του έργου για να εξασφαλίσει σημαντική μείωση του κόστους προσαρμογής και μικροελέγχου του λεπτομερούς κόστους. Ο πελάτης, ο δήμος της πόλης Spijkenisse, διαδραμάτισε σημαντικό ρόλο στην υποβολή αίτησης για την πλήρη διεργασία σχεδιασμού DIM / BIM και το πλήρες μοντέλο BIM θα χρησιμοποιηθεί για τη συντήρηση και διαχείριση του θεάτρου στο μέλλον.
Κατασκευαστική προσέγγιση
Tα στοιχεία των τοίχων του κτιρίου έχουν κατασκευαστεί με ρομποτική μέσω μιας τεχνολογικής υποδομής που χρησιμοποιείται για έρευνες. Έτσι, τα στοιχεία αυτά ήρθαν προκατασκευασμένα στο εργοτάξιο και προσαρμόστηκαν στις όψεις. Η ρομποτική κατασκευή χρησιμοποιήθηκε για να μπούν 20.000 τούβλα στην σωστή θέση με ακρίβεια χρησιμοποιώντας παραμέτρους στον αντίστοιχο αλγόριθμο. Μεταξύ αυτών μπήκε συνδετικό κονίαμα. Τις διατρίσεις ,λοιπόν, στην όψη μέσα από τα αλουμίνια σχηματίζουν τα τούβλα αυτά. Έτσι επιτρέπεται στον αέρα και το φως να περάσει μέσα στον εσωτερικό χώρο. Το εσωτερικό φουαγέ δεν έχει υποστηλώματα. Η καμπυλωμένη οροφή έχει σχεδιαστεί μέσω παραμετρικού σχεδιασμού σε κατάλληλο πρόγραμμα.
Λοιπές εγκαταστάσεις
Το θέατρο διαθέτει επίσης κεντρική ενδοδαπέδια θέρμανση, μονάδα αερισμού με ανάκτηση θερμότητας, πέντε κλιματιστικές μονάδες, εξοπλισμό πυρόσβεσης, εγκατάσταση WKO, συστήματα VAV, εγκαταστάσεις υγιεινής, μηχανικά συστήματα εξαερισμού και εγκαταστάσεις μέτρησης και ελέγχου.
Tομή
Το κτίριο είναι έτσι διαμορφωμένο εξωτερικα ώστε να μην μπορεί να διακρίνει κανείς την εσωτερική δομή του απ’έξω. Μια καμπύλη με δύο εσοχές αγκαλιάζει τους δύο χώρους των θεάτρων οι οποίο έχουν διαφορερικό προσανατολισμό έτσι ώστε το κτίριο να πλαισιώνει στο μπροστινό μέρος του μια πλατεία. Το μεγάλο θέατρο φτάνει μέχρι 4-5 ορόφους ύψος ενώ διαθέτει και υπόγειο. Ο χώρος της σκηνής περιλαμβάνει σε ύψος το ίδιο μέγεθος χώρου στο πάνω μέρος για να πέφτει η αυλαία καθώς και να τοποθετηθούν οι απαραίτητες εγκαταστάσεις φωτισμού. Πάνω από τους θεατές βρίσκονται τα ακουστικά πάνελ. Καθώς το φουαγέ δεν έχει ανάγκη από τοσο μεγάλο ύψος σε σύγκριση με το θέατρο, βρίσκεται στο σημείο που χαμηλώνει η καμπύλη της οροφής. Ωστόσο είναι και αυτό διώροφο ώστε να υπάρχει άμεση πρόσβαση στα θεωρία των θεάτρων.
Παραπομπές
Stoep Κατηγορία:Κτίρια και κατασκευές στην Ολλανδία
Ρήγας Δ. Ρηγόπουλος
Ο '''Ρήγας Δ. Ρηγόπουλος ''' (1914-2012) ήταν Έλληνας κοινωνιολόγος και αντιστασιακός. Σπούδασε στην Ανωτάτη Σχολή Οικονομικών και Εμπορικών Επιστημών (ΑΣΟΕΕ) και εν συνεχεία έκανε μεταπτυχιακές σπουδές στο Παρίσι και στο Λονδίνο. Ανέπτυξε αντιστασιακή δράση κατά την περίοδο της Κατοχής ως ιδρυτής και αρχηγός της οργάνωσης Ελληνική Πατριωτική Εταιρία (ΕΠΕ). Μετά την ανακάλυψη του ασυρμάτου και τη σύλληψη και εκτέλεση αρκετών μελών της ΕΠΕ, διέφυγε στη Μέση Ανατολή, όπου κατατάχθηκε στον Ιερό Λόχο, εκπαιδεύτηκε ως καταδρομέας (έκανε πτώση με αλεξίπτωτο στη Σάμο) και πραγματοποίησε επιχειρήσεις κατά των Γερμανών στο Αιγαίο ως κυβερνήτης εξοπλισμένου καϊκιού από την Αλεξάνδρεια και τις ακτές της Τουρκίας. Υπηρέτησε ως Νομάρχης Ιωαννίνων από το 1947 ως το 1948 και πέτυχε να σταματήσουν οι εκτοπισμοί πατριωτών. Για το έργο του "Μυστικός Πόλεμος, Ελλάδα - Μέση Ανατολή 1940-1945" βραβεύτηκε το 1973 από την Ακαδημία Αθηνών. Απεβίωσε σε ηλικία 98 ετών στις 6 Απριλίου 2012.
Παραπομπές
Κατηγορία:Έλληνες αντιστασιακοί Κατηγορία:Έλληνες κοινωνιολόγοι Κατηγορία:Νομάρχες Ιωαννίνων
Δήμος Ασπροπύργου
Ο Δήμος Ασπροπύργου είναι δήμος της περιφέρειας Αττικής που περιλαμβάνει τον Ασπρόπυργο. Συνορεύει, μεταξύ άλλων, με τους δήμους Ελευσίνας και Φυλής. Η έκτασή του είναι 101,9 τ.χλμ και ο πληθυσμός του 30.251 κάτοικοι. Ο δήμος παρέμεινε αμετάβλητος μετά την εφαρμογή του σχεδίου Καλλικράτης.
Διοικητικές μεταβολές
Ο Δήμος Ασπροπύργου αποτέλεσε συνέχεια της παλαιότερης κοινότητας Ασπροπύργου. Η κοινότητα Ασπροπύργου συστάθηκε το 1912 και συμπεριέλαβε τον οικισμό του Ασπροπύργου. Το 1949 αναγνωρίστηκε σε δήμο. Τα επόμενα χρόνια ο δήμος πλέον Ασπροπύργου συμπεριέλαβε στα όρια του τους οικισμούς Παραλία Ασπροπύργου και Διυλιστήρια Ασπροπύργου οι οποίοι αργότερα καταργήθηκαν. Ο δήμος Ασπροπύργου παρέμεινε αμετάβλητος με την διοικητική διαίρεση του 1997 ενώ θα παραμείνει αμετάβλητος και μετά την εφαρμογή του σχεδίου Καλλικράτης.
Δημοτικές εκλογές 2010
Στις δημοτικές εκλογές του 2010, που διεξήχθησαν στις 7 Νοεμβρίου, εξελέγη δήμαρχος από τον πρώτο γύρο ο Νικόλαος Μελετίου συγκεντρώνοντας ποσοστό 68,73%. Αναλυτικά τα εκλογικά αποτελέσματα στον δήμο:
2014 και 2019
Στις εκλογές του 2014 ο Μελετίου επανεξελέγη με ποσοστό 50,68% και το 2019 με ποσοστό 54% κατά τον Β' Γύρο ψηφοφορίας.
Γιαννάκης Κουτρούκης
Ο Γιαννάκης Κουτρούκης (περ. 1785 - 1886) ήταν αγωνιστής του 1821 με βαθμό υποχιλίαρχου.
Βιογραφικά στοιχεία
Γεννήθηκε περί το 1785 στην Ξυλογαϊδάρα της επαρχίας Δωρίδας. Καταγόταν από την οικογένεια των Κουτρακέων, η οποία είχε είχε πολύμαχη δράση, πριν ακόμα την επανάσταση. Ο Σταματάκης Ασφακιανός Κουτρούκης, αρματολός, σύντροφος και συναγωνιστής του Ανδρούτσου ήταν θείος του καπετάν Γιαννάκη. Ο Μόσχος, ο Κίτσος και ο Χρήστος Μηλιώνης ήταν εξάδερφοί του. Ο πατέρας του, Θεόδωρος Κουτρούκης ήταν επίσης αγωνιστής ακόμα πριν την επανάσταση του 1821.
Όταν ο Ζαρίφης κατά το 1820 έφτασε στην Ξυλογαϊδάρα σε αποστολή των αρχών της Φιλικής Εταιρείας, πρώτοι αυτοί δέχτηκαν να ξεκινήσουν τον αγώνα. Την ίδια νύχτα ο Κουτρούκης, ο γέρω Ζωιτός και οι δυο πρόκριτοι του χωριού ορκίστηκαν επί της εικόνας του Αγίου Χαραλάμπους, δεχόμενοι την ιδέα της επαναστάσεως του γένους. Από εκείνη την ημέρα, ολόκληρη η οικογένεια αφοσιώθηκε στην εκτέλεση αυτού και μόνου του σκοπού και συστηματικά ξεσήκωσε τους συγχωριανούς του. Όταν ήρθε η ώρα της ενέργειας ο Κουτρούκης οδήγησε τα παλικάρια του στην μάχη του Μαλανδρίνου. Οι Κουτρουκαίοι μετά από αυτό βάδισαν κατά της Ναυπάκτου την οποία πολιορκούσε από καιρό ο Χορμόβας. Εκεί στάθμευσε με τον Κατσικαπή και τον Σκαλτσοδήμο μπροστά από την ανατολική πύλη του φρουρίου πολεμώντας τους Αλβανούς του Ιουσούφ πασά.
Συνέχισε να πολεμά αδιάκοπα από την μια μάχη στην άλλη στην Ρούμελη και τον Μοριά.
Τον Μάρτιο του 1825 ο Κουτρούκης εντάχτηκε με τους άντρες του στα στρατεύματα της κυβέρνησης με τον βαθμό του υποχιλίαρχου και αποσύρθηκε τελικά από τον αγώνα. Το 1835 υπέβαλε το δίπλωμά του αυτό στην επιτροπή του αγώνα, ξεχάστηκε όμως στα αρχεία του Λοιδωρικίου και έμεινε άγνωστος μέχρι το 1886 που πέθανε.
Πηγές
Κατηγορία:Αγωνιστές του 1821
The Final Countdown
Το The Final Countdown είναι μουσικό άλμπουμ του σουηδικού hard-rock συγκροτήματος Europe που κυκλοφόρησε το 1986. Γνωστότερο τραγούδι του δίσκου είναι το ομώνυμο, το οποίο αποτέλεσε τη μεγαλύτερη εμπορική επιτυχία του συγκροτήματος και περιγράφει τα συναισθήματα μιας ομάδας ανθρώπων, τη στιγμή που εγκαταλείπουν την Γη για να μεταναστεύσουν σε άλλους πλανήτες.
Το τραγούδι The Final Countdown (ελλ. Η Τελική Αντίστροφη Μέτρηση) εγγράφηκε στο ελληνικό συλλογικό υποσυνείδητο ως τραγούδι αθλητικού θριάμβου το 1987 και παραμένει τέτοιο μέχρι σήμερα. Όντας η μεγαλύτερη επιτυχία της εποχής, παιζόταν συνέχεια στα ημίχρονα των αγώνων του Ευρωμπάσκετ 1987 για να περνά ευχάριστα η ώρα των θεατών. Η Εθνική Ελλάδος πήρε την πρώτη θέση στη διοργάνωση και έγινε η πρώτη ελληνική εθνική ομάδα που κατακτούσε μεγάλο πανευρωπαϊκό τρόπαιο οποιουδήποτε αθλήματος. Έκτοτε το συγκεκριμένο τραγούδι αποτελεί αγαπημένη μουσική συνοδεία των τηλεοπτικών/ραδιοφωνικών ρεπορτάζ, όταν περιγράφουν νίκες των ελληνικών εθνικών ομάδων.
Τα τραγούδια που περιέχονται στο άλμπουμ είναι τα εξής:
Κατηγορία:Δισκογραφία των Europe Κατηγορία:Άλμπουμ του 1986
Άννα Μαρία του Παλατινάτου-Νόιμπουργκ
Η Άννα-Μαρία, γερμ. Anna-Maria von Pfalz-Neuburg (18 Αυγούστου 1575 - 11 Φεβρουαρίου 1643) από τον Οίκο του Βίττελσμπαχ ήταν κόρη του δούκα του Παλατινάτου-νόιμπουργκ και με τον γάμο της έγινε δούκισσα της Σαξονίας-Βαϊμάρης.
Βιογραφια
Ήταν η πρώτη κόρη του Φιλίππου-Λουδοβίκου δούκα του Παλατινάτου-Νόιμπουργκ και της Άννας των Λα Μαρκ, κόρης του Γουλιέλμου δούκα του Γύλιχ-Κλέβης-Μπεργκ.
Γεννήθηκε στο Νόιμπουργκ επί του Ντόναου. Για την ανάμνηση του γάμου τους κόπηκε ένα χρυσό μετάλλιο με τον καθέναν σε μία όψη σε προτομή. Το 1604 μετακόμισε με τα παιδιά της από τη Βαϊμάρη στο Άλτενμπουργκ, καθώς το δουκάτο διαιρέθηκε στους γιους της και δημιουργήθηκε το δουκάτο της Σαξονίας-Άλτενμπουργκ. Από το 1602 που είχε μείνει χήρα, έπεσε σε βαθιά κατάθλιψη και ζούσε μόνη της στο wittum (μερίδιο της κληρονομίας για τη χήρα), στην περιοχή και πόλη του Ντόρνμπουργκ. Κατά τη επίθεση στο κάστρο της από Κροάτες στρατιώτες του στρατηγού Τίλλυ το 1631 κατά τη διάρκεια του Τριακονταετούς Πολέμου, η Άννα-Μαρία αντιστάθηκε στους επιτιθέμενους, αλλά ληστεύθηκε και τραυματίστηκε στο μάγουλο. Τότε έσπευσαν οι πολίτες σε βοήθεια και απέτρεψαν τους επιτιθέμενους. Από ευγνωμοσύνη γι'αυτό η δούκισσα δώρισε ένα δισκοπότηρο στην τοπική εκκλησία.
Απεβίωσε στο Ντόρνμπουργκ σε ηλικία 68 ετών και τάφηκε στη βασιλική κρύπτη της εκκλησίας Μπρέτρεν του Άλτενμπουργκ.
Οικογένεια
Παντρεύτηκε το 1591 τον Φρειδερίκο-Γουλιέλμο Α΄ δούκα της Σαξονίας-Βαϊμάρης και είχε τέκνα:
Εξωτερικοί σύνδεσμοι
Κατηγορία:Οίκος του Βίττελσμπαχ Κατηγορία:Παλατινές κόμισσες του Νόιμπουργκ Κατηγορία:Γερμανίδες κόμισσες
Lovell health house
Το Lovell Health House πρόκειται για την κατοικία του Dr. Phillip Lovell που βρίσκεται στο Λος Άντζελες της Καλιφόρνια, συγκεκριμένα στην οδό Dundee Drive 4616. To σχέδιο επιμελήθηκε ο αρχιτέκτονας Richard Neutra το 1927-1929.
Θεωρείται από πολλούς ως το πρώτο σπίτι στην Αμερική κατασκευασμένο με μεταλλικό σκελετό, ο οποίος συνήθως χρησιμοποιείται στην κατασκευή ουρανοξύστων. μικρογραφία|Γενική άποψη σε σχέδιο
Ιστορικά
μικρογραφία|Σχέδια τομών
Όταν το 1925 ο Neutra μετακομίζει στο Λος Άντζελες με την οικογένειά του, συνεργάζεται με τον Rudolf Schindler, γνωστό αρχιτέκτονα του μοντερνισμού, με τον οποίο γνωρίζονται από τη σχολή. Μέσω αυτού και της οικογένειάς του ο Neutra γνωρίζει τον Δρ. Philip Lovell, επιφανή ιατρό της νατουροπαθητικής και τη γυναίκα του, Leah.
Οι Lovell ήταν ένα ζευγάρι με αρκετά παράξενες και προοδευτικές απόψεις για τη σωματική και ψυχική υγεία. Συγκεκριμένα, ο Philip υποστήριζε φυσικές μεθόδους θεραπείας και προληπτική ιατρική η οποία συμπεριλάμβανε άσκηση, θεραπευτικό μασάζ, θεραπεία με ζεστό και κρύο νερό, γυμνισμό, ύπνο στο ύπαιθρο και αυστηρή χορτοφαγική διατροφή. Αυτές οι πρακτικές, σύμφωνα με τον ίδιο, ήταν το μονοπάτι προς την καλή υγεία σε έναν, κατά τα άλλα, ανθυγιεινό κόσμο.
Οι Lovell θα έχτιζαν ένα καινούριο σπίτι στο Λος Άντζελες Χίλς για τους ίδιους και τα δύο παιδιά τους. Ο Δρ. Lovell ήθελε “ένα σπίτι το οποίο με το σχεδιασμό του θα βελτιώνει την υγεία των κατοίκων του“ – αυτή η ιδιότητα έδωσε έκανε την κατοικία γνωστή και ως health house. To κτήριο θα λειτουργούσε σαν αναπόσπαστο μέρος της ευεξίας των ανθρώπων που κατοικούσαν σε αυτό.
Αν και ο Schindler είχε ήδη σχεδιάσει τρία σπίτια της οικογένειας, μεταξύ των οποίων το γνωστό Lovell Beach House. Τελικά το έργο ανατίθεται στον Neutra με τον οποίο ο Lovell έχει συνεργαστεί κατά την ανακαίνιση των ιατρείων του.
Από την αρχή του σχεδιασμού ο Lovell ενθουσιάζεται με την προσήλωση που δείχνει ο αρχιτέκτονας. Ο Neutra πίστευε πως η κατοικία θα πρέπει να είναι πιο ενσωματωμένη στις ζωές των κατοίκων. Επομένως, ο Neutra περνούσε πολλές ώρες με κάθε μέλος της οικογένειας και το υπηρετικό προσωπικό, μαθαίνοντας για αυτούς και τις συνηθειές τους, ώστε το σπίτι να είναι σχεδιασμένο ειδικά για αυτούς και να πληροί κάθε τους ανάγκη.
Η προσοχή του στη λεπτομέρεια και η ακρίβεια του σχεδιασμού του, του επέτρεψαν να χτίσει την κατοικία στην πλευρά ενός απότομου λόφου. Το “Lovell Health House“ έγινε ένα από τα σπίτια με τη μεγαλύτερη επιρροή στην Αμερική.
Περιγραφή Κάτοψης
Η κατοικία οργανώνεται σε τρία επίπεδα: η κύρια είσοδος γίνεται από το επάνω επίπεδο με έναν εξωτερικό διάδρομο που συνδέει το δρόμο με το σπίτι. Σε αυτό τον όροφο βρίσκονται τα υπνοδωμάτια της οικογένειας τα οποία αναγράφονται ως “living rooms“ στα σχέδια της κάτοψης. Υπάρχει όμως και δυνατότητα πρόσβασης από ένα βατό δώμα που βρίσκεται δίπλα στην είσοδο και οδηγεί στα δύο υπνοδωμάτια στα δυτικά. Δίπλα στον χώρο της εισόδου υπάρχει μια σκάλα που οδηγεί στο μεσαίο επίπεδο και περιβάλλεται από μεγάλα υαλοστάσια που καλύπτουν όλο το ύψος του ορόφου και προσφέρουν θέαση στο λόφο. Ο μεσαίος και κύριος όροφος του σπιτιού αποτελείται από ένα μικρό καθιστικό με τζάκι, δίπλα στη σκάλα το οποίο ανοίγει προς ένα μεγαλύτερο σαλόνι και τραπεζαρία, δυο μεγάλοι ενιαίοι χώροι, ανοιχτοί προς το νότο, πάλι με τη χρήση υαλοστασίων. Στην άλλη μεριά της σκάλας, στραμμένη προς το λόφο βρίσκεται η βιβλιοθήκη η οποία εκτονώνεται σε μια μικρή εσωτερική αυλή. Ο όροφος ολοκληρώνεται με δύο ακόμη υπνοδωμάτια για επισκέπτες που έχουν μια δική τους μικρή αυλή και τέλος μια μεγάλη κουζίνα στα βορειοδυτικά μαζί με μια βεράντα όπου έτρωγε η οικογένεια τους καλοκαιρινούς μήνες. Στο κατώτερο και τελευταίο επίπεδο βρίσκεται το δωμάτιο υπηρεσίας και πλυσταριό, ένα δωμάτιο ψυχαγωγίας το οποίο ανοίγει στην υπαίθρια πισίνα, και μια ακόμη βεράντα.
Ο Neutra χρησιμοποίησε καινοτόμες κατασκευαστικές μεθόδους και υλικά μαζικής παραγωγής, που προηγουμένως χρησιμοποιούνταν μόνο σε δημόσια κτήρια, για να δημιουργήσει έναν ενιαίο, ανοιχτό χώρο, χωρίς εμπόδια, με το δυνατόν ελάχιστους εσωτερικούς τοίχους, επιτρέποντας εύκολη πρόσβαση σε πολλούς διαφορετικούς λειτουργικούς χώρους του σπιτιού, με άπλετο φυσικό φως, ανοιχτή θέαση στο φυσικό περιβάλλον και καθαρό αέρα, δημιουργώντας μια άμεση σχέση μεταξύ του κτηρίου και της φύσης.
Πηγές
Κατηγορία:Αρχιτεκτονική
Βοτανοθεραπεία
δεξιά|μικρογραφία|345x345εσ| Μια ρετρό συλλογή θεραπευτικών βοτάνων. Βοτανοθεραπεία είναι η χρήση των βοτάνων για θεραπευτικούς σκοπούς. Τα φυτά έχουν χρησιμοποιηθεί ως βάση ιατρικών θεραπειών για μεγάλο διάστημα της ανθρώπινης ιστορίας και πολλές από τις μεθόδους της παραδοσιακής ιατρικής εξακολουθούν να εφαρμόζονται ευρέως έως και σήμερα.
Η σύγχρονη ιατρική χρησιμοποιεί πολλές τιτλοδοτημένες ουσίες, που προέρχονται από φυτά, ως βάση συμβατικών τυποποιημένων ιδιοσκευασμάτων που έχουν αποδεδειγμένη θεραπευτική δράση. Παρόλο που η βοτανοθεραπεία εφαρμόζει σύγχρονα πρότυπα και ελέγχους στα βότανα, που χρησιμοποιεί, και στα φάρμακα, που παράγονται από φυσικές πηγές, δεν υπάρχουν πολλές κλινικές δοκιμές υψηλής ποιότητας και πρότυπα για την καθαρότητά τους και τη δοσολογία τους.
Η βοτανοθεραπεία είναι γνωστή επίσης ως φυτιατρική και φυτοθεραπεία. Με το όρο παραβοτανική (paraherbalism) περιγράφονται εναλλακτικές και ψευδοεπιστημονικές πρακτικές, που προωθούν την χρήση μη επεξεργασμένων φυτικών ή ζωικών εκχυλισμάτων ως φαρμάκων ή υγιεινών σκευασμάτων χωρίς στοιχεία για την αποτελεσματικότητα και ασφάλειά τους. Αυτή η πρακτική διαφέρει από τη χρήση φαρμάκων, που προέρχονται από φυτά στην συμβατική φαρμακολογία, επειδή δεν απομονώνει ούτε τυποποιεί τις βιολογικά δραστικές ενώσεις, αλλά στηρίζεται στην πεποίθηση ότι η διατήρηση διαφόρων ουσιών από την πηγή τους χωρίς επεξεργασία τις κάνει ασφαλέστερες ή πιο αποτελεσματικές, κάτι για το οποίο δεν υπάρχουν στοιχεία. Πολλά φυτικά συμπληρώματα διατροφής εμπίπτουν συνήθως σε αυτή την κατηγορία.
Παραπομπές
Κατηγορία:Εναλλακτική ιατρική Κατηγορία:Συμπληρώματα διατροφής Κατηγορία:Βοτανική Κατηγορία:Ψευδοεπιστήμες
Armored Saint
Οι Armored Saint είναι αμερικανικό heavy metal συγκρότημα, το οποίο σχηματίστηκε το 1982 στο Λος Άντζελες.
Δεκαετία '80
Οι Armored Saint σχηματίστηκαν το 1982 από τον κιθαρίστα Φιλ Σάντοβαλ και τον αδελφό του και ντράμερ Γκόνζο, όπως και τον κιθαρίστα Ντέιβιντ Πρίτσαρντ, τον τραγουδιστή Τζον Μπους και τον μπασίστα Μάικ Ζάπουτιλ, ο οποίος αντικαταστάθηκε αρχικά από τον Μάικ Ουίλιαμς και τελικά από τον Τζόι Βέρα. Εκείνη τη χρονιά, ηχογράφησαν το πρώτο τους ντέμο με το τραγούδι "Lesson Well Learned" να περιλαμβάνεται στη συλλογή "Metal Massacre II" της Metal Blade Records.
Το 1983, κυκλοφόρησε το "Armored Saint EP" μέσω της Metal Blade Records, για να υπογράψουν στην "Chrysalis" την επόμενη χρονιά. Τον Οκτώβριο του 1984 κυκλοφόρησαν το ντεμπούτο-άλμπουμ τους με τίτλο "March of the Saint" σε παραγωγή του Μάικλ Τζέιμς Τζάκσον, ο οποίος στο παρελθόν είχε δουλέψει με τους KISS. Το άλμπουμ ανέβηκε μόλις ως το # 138 του Billboard αλλά παρέμεινε στους καταλόγους επιτυχιών για 16 εβδομάδες και το συγκρότημα περιόδευσε το Νοέμβριο και τον Δεκέμβριο στη Βόρεια Αμερική, ενώ τον Φεβρουάριο και τον Μάρτιο του 1985 άνοιγαν τις εμφανίσεις των Metallica και των W.A.S.P..
Ακολούθησε το ηχογραφημένο στα "Can-Am Studios" του Λος Άντζελες, "Delirious Nomad" το Νοέμβριο του 1985, το οποίο σκαρφάλωσε στο # 108 στις Ηνωμένες Πολιτείες και παρέμεινε στο Billboard 200 για σχεδόν πέντε μήνες. Κατά την περιοδεία για την προώθηση του άλμπουμ έπαιξαν σαν support συγκρότημα σε συναυλίες των Aerosmith, Metallica και Ozzy Osbourne. Μετά την περιοδεία, ο Φιλ Σάντοβαλ αποχώρησε από το συγκρότημα αφήνοντας τους Armored Saint με τέσσερα μέλη. Στα τέλη του 1986 και τις αρχές της επόμενης χρονιάς ηχογράφησαν το "Raising Fear", το οποίο ανέβηκε στο # 114 και ήταν ο τελευταίος τους δίσκος που μπήκε στα αμερικάνικα τσαρτ. Μετά την κυκλοφορία του άλμπουμ, η "Chrysalis" απέρριψε το συγκρότημα και διέκοψε τη συνεργασία τους, θεωρώντας ότι ο ήχος τους δεν ήταν αρκετά εμπορικός.